EkBass/fiwiki-20250220-pages-articles huggingface dataset:
Tšagoda

Tšagoda () on kaupunkimainen taajama ja Tšagodoštšan piirin hallinnollinen keskus Vologdan alueella Venäjällä. Se sijaitsee lähellä paikkaa, jossa Tšagoda ja Pes -joet yhtyvät Tšagodoštšajoeksi, 326 kilometriä Vologdasta länteen. Taajaman kautta kulkee Kabožan ja Podborovjen välinen rautatie. Asukkaita on 6 800 henkeä (vuonna 2009). Paikkakunta on syntynyt vuonna 1926 rakennetun lasitehtaan yhteyteen. Vuonna 1932 siitä tuli kaupunkimainen taajama. Lasitehtaan lisäksi Tšagodassa toimii metsä- ja elintarviketeollisuutta. Taajamassa on lasten taidekoulu, piirin kulttuuritalo ja kotiseutumuseo. Paikallislehtenä ilmestyy Iskra (”Kipinä”). ==Lähteet== ==Aiheesta muualla== * Tšagodoštšan piirin sivusto * Tšagodan taajamalle omistettu sivusto Luokka:Tšagodoštšan piiri Luokka:Vologdan alueen kaupunkimaiset taajamat
Kynureniini

Kynureniini (C10H12N2O3) on aminohappo. Kynureniini on yksi tryptofaaniaminohapon aineenvaihduntatuotteista. == Biologinen rooli == Kynureniinia muodostuu N'-formyylikynureniinista aryyliformamidaasientsyymin eli kynureeniformamidaasin vaikutuksesta. Kynureniinia on pieninä pitoisuuksina veressä, aivoissa ja perifeerisissä elimissä. Kynureniini metaboloituu edelleen antraniilihapoksi ja alaniiniksi kynureninaasientsyymin vaikutuksesta ja kynureniinihapoksi kynureniini- oksoglutaraattitransaminaasientsyymin avulla. Kynureniinista muodostuu myös 3-hydroksikynureniinia kynureniini-3-hydroksylaasientsyymin avulla. Kynureniini itsessään ei vaikuta neuronien toimintaan, on sen systeemisen tai intracerebraalisen annostelun havaittu laskevan verenpainetta ja aiheuttavan kouristuksia. Tämän arvellaan johtuvan aineen metaboloitumisesta biologisesti aktiiviksi johdannaisiksi, kuten 3-hydroksikynureniiniksi, jonka on todettu vahingoittavan neuroneita. == Lähteet == == Aiheesta muualla == *Human Metabolome Database: L-Kynurenine Luokka:Aminohapot
Joulukruunu

Joulukruunu on puinen kattoon ripustettava valaisin, joka muistuttaa kynttiläkruunua. Se ripustetaan kattoon jouluna ja joskus muulloinkin juhla- aikana. Joulukruunu on ollut käytössä Suomessa etenkin Lounais- ja Etelä- Suomessa. == Aiheesta muualla== *Finlit.fi Luokka:Joulukoristeet
Hondarribia

Hondarribia () on kunta Gipuzkoan maakunnassa Baskimaan itsehallintoalueella Espanjassa. Kunta sijaitsee Bidasoa-joen rannalla 20 kilometriä maakunnan pääkaupungista Donostiasta itään Ranskan ja Espanjan rajalla. Asukkaita on noin 17 000 ja alueella sijaitsee San Sebastiánin lentoasema (Donostia- Hondarribia aireportua). == Kuvia == Fuenterrabia - Ayuntamiento 1.JPG|Kunnantalo Hondarribia.Guipúzcoa. (8689976362).jpg Fuenterrabía 02.jpg Palacio Zuloaga - Hondarribia.JPG|Zuloaga jauregia (Palacio de Zuloaga) Fuenterrabia - Puerta de Santa María 1.jpg|Santa Maria atea (Puerta de Santa María) Parador de Hondarribia 1.jpg|Karlos V.aren gaztelua (Castillo de Carlos V), nykyinen Parador-hotelli. Fuenterrabia - Barrio de la Marina.jpg Fuenterrabia 47.jpg Fuenterrabia - Iglesia de Santa María de la Asunción y del Manzano 22.jpg|Jasokundeko eta Sagarrondoko Andre Maria eliza (Iglesia de Nuestra Señora de la Asunción y del Manzano) Txingudi badia.jpg|Donostia- Hondarribia aireportua == Lähteet == == Aiheesta muualla == * Kunnan sivusto Luokka:Gipuzkoan kunnat
Fabio Viviani

Fabio Viviani (s. 10. lokakuuta 1978 Firenze) on italialainen kokki, joka tuli tunnetuksi Top Chef -kokkiohjelmassa, jossa hän sijoittui neljänneksi, mutta valittiin katsojien suosikiksi. Fabio tunnettiin sarjassa loistavana kokkina ja vitsiniekkana. Vivianilla on ravintoloita Italiassa ja Yhdysvalloissa. Viviani on myös hyvä ystävä suomalaissyntyisen Stefan Richterin kanssa. Hän tutustui Richteriin aiemmin mainitussa Top-Chef kokkiohjelmassa. Luokka:Italialaiset henkilöt Luokka:Kokit Luokka:Vuonna 1978 syntyneet Luokka:Elävät henkilöt
Futanari

Futanari on hentaipornoa, jossa esiintyy ruumiillisesti naisen ja miehen välimuotoja edustavia hahmoja, kuten shemaleja ja hermafrodiitteja. Futanari syntyi 1990-luvulla . Se pohjautuu muinaiseen japanilaiseen kansanuskoon.(Saksaksi) Krauss, Friedrich Salomo et al. Japanisches Geschlechtsleben: Abhandlungen und Erhebungen über das Geschlechtsleben des japanischen Volkes ; folkloristische Studien, Schustek, 1965 Futanarityyppejä on runsaasti erilaisia. esimerkiksi ”Full Package Futanari” -nimityksellä tarkoitetaan hahmoja, joilla on peniksen- ja kivesten lisäksi vagina. ”Internal” tyypin futanareista puhuessa taas referoidaan futanareihin, joiden penis kasvaa häpyhuulien välistä klitoriksen paikalta. Toisin kuin ”External” tyypin futanareilla penis on selvästi naisen sukuelinten yläpuolella. == Lähteet == Luokka:Animen ja mangan käsitteet Luokka:Hentai Luokka:Parafiliat Luokka:Seulonnan keskeiset artikkelit
Carsten Hauch

Johannes Carsten Hauch (12. toukokuuta 1790 Fredrikshald – 4. maaliskuuta 1872 Rooma) oli tanskalainen runoilija, romaanikirjailija ja eläintieteilijä.https://runeberg.org/pieni/1/0622.html Hänen kirjallinen tuotantonsa ajoittuu Tanskan taiteen kultakauteen (Den danske guldalder). ==Elämä ja ura== Hauchin tanskalaissyntyiset vanhemmat asuivat Norjassa. Hänen äitinsä kuoli vuonna 1802, ja seuraavana vuonna hän palasi isänsä kanssa Tanskaan. Vuonna 1808 Hauch aloitti opintonsa Kööpenhaminan yliopistossa ja sai eläintieteen tohtorin arvon vuonna 1821. Hän ystävystyi Henrik Steffensin ja Adam Gottlob Oehlenschlägerin kanssa, ja omaksui heidän romanttisen näkökantansa runouteen ja filosofiaan. 1820-luvulla Hauch matkusteli Saksassa, Italiassa ja Ranskassa. Hänen ensimmäinen romaaninsa, Vilhelm Zabern, ilmestyi 1834. Vuonna 1846 Hauchista tuli pohjoismaisen kirjallisuuden professori Kielin yliopistoon. Hän palasi Kööpenhaminaan levottomana vuonna 1848. Oehlenschlägerin kuoleman jälkeen Hauchille myönnettiin Kööpenhaminan yliopiston estetiikan professuuri 1851. Ensimmäiset runoteoksensa Hauch loi 1810-luvun puolivälissä. Hänen pääteoksiaan ovat romaanit En polsk Familie (1839) ja Robert Fulton (1853). Niin ikään huomattavia ovat muistelmateokset Minder fra min Barndom og min Ungdom (1867) ja Minder fra min første Udenlandsreise (1871). ==Teokset== * Bajazet * Tiber * Gregorius den Syvende ja Don Juan, kokoelmassa Dramatiske Varker (1828 ja 1829) * Karl den Femtes Död * Maastrichts Beleiring (1832) * Svend Grathe eller Kongemödet i Roeskilde * Vilhelm Zabern (1834) * Guldmageren (1836) * En polsk Familie (1839) * Slottet ved Rhinen (1845) * Die nordische Mythenlehre (Leipzig 1847) * Saga om Thorvald Vidførle (1849) * Søstrene paa Kinekullen (1849) * Marsk Stig (1850) * Tycho Brahe's Ungdom (1851) * Robert Fulton (1853) * Afhandlinger og asthetiske Betragtninger (Kööpenhamina 1855) * Charles de la Bussière (1860) * Fortaelling om Haldor (1864) * Aesthetiske Afhandlinger og Recensioner (1861–1869) * Minder fra min Barndom og min Ungdom (Kööpenhamina 1867) * Minder om min forste Udenlandsreise (1871) * Samlede Romaner og Fortällinger (Kööpenhamina 1873–1875) ===Suomennettuja runoja=== Lauri Viljasen suomentamia Hauchin runoja on antologiassa Skandinavian kirjallisuuden kultainen kirja (WSOY 1930).Johannes Carsten Hauch, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 26.4.2021 * Eräs muisto * Ma tienoon muistan - * Puolan isänmaanlaulu ==Lähteet== *Carsten Hauchin elämäkerta (tanskaksi) ===Viitteet=== ==Aiheesta muualla== *Digi- old.lib.helsinki.fi *Kalliope.org Carstenin elämä ja tuotanto (tanskaksi) Luokka:Tanskalaiset eläintieteilijät Luokka:Tanskalaiset kirjailijat Luokka:Tanskalaiset runoilijat Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1790 syntyneet Luokka:Vuonna 1872 kuolleet
Christian Mikolajczak

Christian Mikolajczak (s. 15. toukokuuta 1981) on saksalainen jalkapalloilija. Mikolajczak nousi Schalken juniorijoukkueista seuran edustusjoukkueeseen kaudella 2000–2001. Hän pelasi Bundesliigassa 13 ottelua ja oli mukana saavuttamassa Saksan cup-mestaruutta sekä toista sijaa liigassa. Seuraavaksi kaudeksi hänet lainattiin sarjaporrasta alempana olleeseen Hannoveriin. Lainalla vietetyn kauden jälkeen Mikolajczak siirtyi 2. Bundesligan LR Ahleniin. Hän pelasi Ahlenissa kolme kautta ja sen jälkeen yhden Erzgebirge Auessa. Kesällä 2006 Mikolajczak siirtyi Regionalligan Holstein Kieliin. Hän pelasi Kielissä yhden kauden, jonka jälkeen hän siirtyi FSV Frankfurtiin ja auttoi sitä nousemaan 2. Bundesligaan. Kesällä 2009 hän palasi Ahleniin, mutta siirtyi jo tammikuussa 2010 Dynamo Dresdeniin. == Lähteet == * * Luokka:Saksalaiset jalkapalloilijat Luokka:Vuonna 1981 syntyneet Luokka:Elävät henkilöt
Ibizan lentoasema

thumb|250px|Lennonjohtotorni Ibizan lentoasema (, ) sijaitsee 7 kilometrin päässä Ibizasta. Lentoasema palvelee Baleaareja. Lentoyhtiöitä: Aer Lingus, Air Berlin, Air Europa, easyjet, Iberia, Lufthansa, Luxair, Ryanair, Thomson Airways, Transavia.com, Vueling. ==Lähteet== == Aiheesta muualla == *Lentoaseman kotisivut Luokka:Espanjan lentoasemat Luokka:Baleaarit
Saksan jalkapallon 1. Bundesliiga 1994–1995

Saksan jalkapallon 1. Bundesliigan kausi 1994–1995 oli järjestyksessään 32. maan korkeimman sarjatason, 1. Bundesliigan, kausi. Se alkoi 19. elokuuta 1994. == Sarjataulukko == Osallistumisoikeus Mestarien liigaan Osallistumisoikeus UEFA Cupiin Osallistumisoikeus Cup-voittajien cupiin Osallistumisoikeus UEFA Intertoto Cupiin Putosi 2. Bundesliigaan # Joukkue O V T H Maalit Maaliero Pst 1\. Borussia Dortmund 34 20 9 5 67:33 +34 49 2\. Werder Bremen (P) 34 20 8 6 70:39 +31 48 3\. SC Freiburg 34 20 6 8 66:44 +22 46 4\. 1. FC Kaiserslautern 34 17 12 5 58:41 +17 46 5\. Borussia Mönchengladbach 34 17 9 8 66:41 +25 43 6\. FC Bayern München (M) 34 15 13 6 55:41 +14 43 7\. Bayer 04 Leverkusen 34 13 10 11 62:51 +11 36 8\. Karlsruher SC 34 11 14 9 51:47 +4 36 9\. Eintracht Frankfurt 34 12 9 13 41:49 –8 33 10\. 1. FC Köln 34 11 10 13 54:54 0 32 11\. FC Schalke 04 34 10 11 13 48:54 –6 31 12\. VfB Stuttgart 34 10 10 14 52:66 –14 30 13\. Hamburger SV 34 10 9 15 43:50 –7 29 14\. TSV 1860 München (N) 34 8 11 15 41:57 –16 27 15\. Bayer 05 Uerdingen (N) 34 7 11 16 37:52 –15 25 16\. VfL Bochum (N) 34 9 4 21 43:67 –24 22 17\. MSV Duisburg 34 6 8 20 31:64 –33 20 18\. Dynamo Dresden 34 4 8 22 33:68 –35 16 == Parhaat maalintekijät == Pelaaja Joukkue Maalit 1\. Mario Basler Werder Bremen 20 1\. Heiko Herrlich Borussia Mönchengladbach 20 3\. Toni Polster 1. FC Köln 17 4\. Rodolfo Esteban Cardoso SC Freiburg 16 4\. Pavel Kuka 1. FC Kaiserslautern 16 4\. Rudi Völler Bayer 04 Leverkusen 16 == Lähteet == == Aiheesta muualla == *RSSSF tilastot Luokka:Jalkapallosarjojen kausi 1994–1995/1995 Luokka:Bundesliiga
Savon Yrittäjät

Savon Yrittäjät on Suomen Yrittäjien aluejärjestö. Savon Yrittäjät on yksi Suomen Yrittäjien 20 aluejärjestöstä toimialueenaan 19 paikkakuntaa Pohjois- Savossa. Jäseniä on 25 paikallisyhdistyksen kautta noin 3 300\. Savon Yrittäjät pyrkii asiantuntijana ja vaikuttajana parantamaan pienten ja keskisuurten yritysten ja yrittäjien toiminnan kannattavuuden edellytyksiä. Yrittäjäjärjestö tarjoaa jäsenyrityksilleen neuvontaa, koulutusta, tietoa ja erilaisia tapahtumia, sekä ottaa kantaa yhteiskunnan yrittäjäpolitiikkaan. Savon Yrittäjien puheenjohtaja on Kalevi HilliSavon yrittäjät, hallitus, viitattu 31.5.2023ja toimitusjohtaja Paula Aikio-TallgrenSavon yrittäjät, toimisto, viitattu 31.5.2023. ==Jäsenet== Jäsenyritykset kuuluvat paikallisyhdistyksensä kautta Savon Yrittäjiin, joka on paikallisyhdistysten kattojärjestö. Paikallisyhdistyksen kautta sillä on noin 3 300 yritystä. Jäseniä voivat olla kaikki yritykset yksinyrittäjästä monikansallisen yhtiön aluetoimistoon. ==Historia== Savon Yrittäjät on perustettu 1932 Kuopiossa. ==Paikallisyhdistykset== *Iisalmen Yrittäjät *Rautavaaran Yrittäjät *Juankosken Yrittäjät *Siilinjärven Yrittäjät *Kaavin Yrittäjät *Sonkajärven Yrittäjät *Keiteleen Yrittäjät *Suonenjoen Yrittäjät *Suonenjoen Käsi- ja Pienteollisuusyhdistys *Kiuruveden Yrittäjät *Tervon Yrittäjät *Kuopion Käsityö ja Tehdasseuruus *Kuopion Yrittäjät *Tuusniemen Yrittäjät *Lapinlahden Yrittäjät *Varkauden Käsi- ja Pienteollisuusyhdistys *Varkauden Yrittäjät *Leppävirran Yrittäjät *Varpaisjärven Yrittäjät *Maaningan Yrittäjät *Vieremän Yrittäjät *Nilsiän Yrittäjät *Vesannon Yrittäjät *Pielaveden Yrittäjät *Rautalammin Yrittäjät == Lähteet == * Savon Yrittäjien kotisivu * Savon Yrittäjien strategia 2021-2025 ===Viitteet=== Luokka:Suomalaiset yrittäjäjärjestöt Luokka:Kuopiolaiset yhdistykset
Ginger Ninja

Ginger Ninja on tanskalainen englanniksi laulava indie pop/synthpop-yhtye. Yhtye on ollut olemassa vuodesta 2008 lähtien, jonka aikana se on ehtinyt esiintyä mm. Roskilde Festivaleilla. Yhtyeen jäsenet ovat Johan Luth, Carl- Erik Riestra Rasmussen, Henrik Hamilton ja Rasmus Søby Andersen Suomessa yhtye tuli tutuksi keväällä 2010 radioissa paljon soineesta "Bone Will Break Metal" -kappaleesta. == Diskografia == === Albumit === * Wicked Map (2010) * Excess Space (2014) === Singlet === * Sunshine (2009) * Bone Will Break Metal (2009) * Wet Like a Dog (2010) == Aiheesta muualla == * Yhtyeen kotisivut * Ginger Ninja MySpacessa Luokka:Tanskalaiset popyhtyeet
Bertel Nikkanen

Bertel Nikkanen (11. heinäkuuta 1894 Helsinki – 25. tammikuuta 1980 Helsinki) oli suomalainen taitoluistelija. Hän voitti miesten yksinluistelun Suomen- mestaruuden vuosina 1931, 1933 ja 1937. Vuodesta 1932 alkaen Bertel Nikkanen työskenteli taitoluistelun päävalmentajana yli 30 vuoden ajan. Hän toimi kyseisessä tehtävässä ilman palkkaa. Vuoden 1933 MM-pronssimitalisti Marcus Nikkanen oli Bertelin veli. Kumpikin heistä edusti Helsingfors Skridskoklubbia. == Lähteet == Luokka:Suomalaiset taitoluistelijat Luokka:Suomalaiset taitoluisteluvalmentajat Luokka:Vuonna 1894 syntyneet Luokka:Vuonna 1980 kuolleet
Walter Fritzsch

Walter Fritzsch (21. marraskuuta 1920 Zwickau – 15. lokakuuta 1997 Dresden) oli saksalainen jalkapallovalmentaja. == Ura == Fritzsch aloitti jalkapallon pelaamisen vuonna 1927 pelaten SG Planitzissa. Hänen jalkapallouransa loppui kuitenkin vuonna 1950 ilman suurempaa menestystä, ja hän siirtyi Planitzin valmentajaksi. Valmentajaurallaan Fritzsch tuli tunnetuksi tiukasta kuristaan ja kritiikistään. Kesällä 1969 hän aloitti Dynamo Dresdenin valmentajana, ja saavutti seurassa tärkeimmät mestaruutensa. Vuonna 1971 Fritzsch valmensi Dynamon DDR-Oberligan mestariksi, joka oli myös hänen ensimmäinen mestaruutensa. Myöhemmin Dynamo saavutti Fritzschin valmennuksessa vielä neljä mestaruutta, sekä menestystä eurokentillä. Vuoden 1978 mestaruuden jälkeen Fritzsch lopetti valmentamisen Dynamossa ja siirtyi valmentamaan maan nuorisomaajoukkeita. == Meriitit == * DDR:n mestaruus (7): 1956, 1957, 1971, 1973, 1976, 1977, 1978 * FDGB-Pokal (2): 1971, 1977 * U21 EM-hopeaa: 1980 == Lähteet == Luokka:Saksalaiset jalkapallovalmentajat Luokka:Itäsaksalaiset jalkapallovalmentajat Luokka:Vuonna 1920 syntyneet Luokka:Vuonna 1997 kuolleet
Peter Kotte

Peter Kotte (s. 8. joulukuuta 1954) on entinen itäsaksalainen jalkapalloilija. Kotte pelasi 1973–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Kotte, Matthias Müller ja Gerd Weber pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Kottelta ja Mülleriltä kiellettiin loppuiäksi pelaaminen pääsarjatasolla ja Weberille langetettiin vankeusrangaistus. Kiellon jälkeen Kotte pelasi Fortschritt Neustadtissa vuoteen 1984 asti, jolloin hän lopetti uransa. Kotte pelasi vuosina 1976–1980 Itä-Saksan maajoukkueessa 21 maaottelua, joissa hän teki kolme maalia. Maaleista kaksi syntyi hänen ensimmäisessä maaottelussaan Algeriaa vastaan. Nykyään Kotte toimii Dynamo Dresdenin juniorivalmentajana. == Lähteet == Luokka:Itäsaksalaiset jalkapalloilijat Luokka:Vuonna 1954 syntyneet Luokka:Elävät henkilöt
Hymir

Hymir on skandinaavisessa mytologiassa meren äärellä asuva jättiläinen. Hän omistaa valtavan, peninkulman syvyisen kattilan, jota jumalat himoitsevat voidakseen panna siinä olutta. Thor ja Týr lähetetäänkin noutamaan pataa. He saapuvat Hymirin kartanoon, jossa isäntä suhtautuu heihin nyreästi. Vaikka Thor on valepuvussa, Hymir tunnistaa hänet. Hymir ja Thor käyvät kalassa. Hymir vetää veneeseen kaksi valasta. Thor sen sijaan saa häränpää syöttinään koukkuun maailmankäärme Jörmungandrin. Thor saa kiskottua käärmeen veneen laidalle ja iskee sitä vasaralla otsaan. Hymir pelästyy kamppailua ja katkaisee siiman. Heidän palattuaan kartanoon jättiläinen heittää Thorille haasteen: hänen pitää rikkoa Hymirin pikari. Se ei aluksi onnistu, mutta emäntä neuvoo Thoria paiskaamaan sen Hymirin päähän. Niin Thor tekee ja pikari rikkoutuu. Sen jälkeen Hymir suostuu antamaan kattilansa sillä ehdolla, että vieraat pystyvät kantamaan sen ulos itse. Týr ei pysty nostamaan sitä, mutta Thor saa kannettua kattilan ulos päänsä päällä.Sumari 2007, s. 174-176 Ragnarökin taistelussa Hymir purjehtii kuolleiden kynsistä tehdyllä Naglfar- laivalla Vigrondin taistelukentälle. == Lähteet== *Anni Sumari (toim): Óðinnin ratsu. Skandinaaviset jumaltarut. Like 2007. ISBN 978-952-471-935-3. ===Viitteet=== Luokka:Skandinaavisen mytologian jättiläiset
Maaginen Mimzy

Maaginen Mimzy (The Last Mimzy) on Robert Shayen ohjaama yhdysvaltalainen tieteiselokuva vuodelta 2007. Lapset Emma ja Noah löytävät laatikon, jossa on maagisia leluja. Keskeisin niistä on Mimzy, herttainen pieni pupu. == Rooleissa == == Lähteet == Luokka:Vuoden 2007 yhdysvaltalaiset elokuvat Luokka:Yhdysvaltalaiset tieteiselokuvat Luokka:Novelleihin perustuvat elokuvat
Kaslink Foods

Kaslink Foods Oy oli suomalainen ruoanlaittotuotteita, juomia ja välipaloja valmistava yritys. Kukkosen veljesten omistaman yrityksen liikevaihto oli vuonna 2018 65 miljoonaa euroa, ja se työllisti 170 henkilöä. == Tuotteet == Kaslinkin valmistamia elintarvikkeita myytiin yli 15 maassa Euroopassa. Kaikki tuotteet pakattiin kierrätettäviin kartonkipakkauksiin. Yritys valmisti useita erilaisia UHT- eli Ultra High Temperature processing- ja ESL- eli Extended Shelf Life -ruuanlaittotuotteita, juomia ja välipaloja. Maitotuotteiden lisäksi tuotteisiin kuuluivat myös vedet ja kaurapohjaiset juomat. Kaslink käytti valmistamissaan tuotteissa suomalaista maitoa, kauraa ja marjoja. Kaslinkille myönnettiin lokakuussa 2014 valtakunnallinen yrittäjäpalkinto.Vanhanen, Hannu S.: Maidolla menestykseen, Kauppalehti 27.10.2014, sivu 1, 4–5. Jutun verkkoversio . == Historiaa == Yrityksen perusti vuonna 2001 Kukkosen veljesten isä Raino Kukkonen. Kaslink perustettiin silloisen Elimäen kunnan, nykyisen Kouvolan kaupungin Korialla, jossa yhtiön pääkonttori ja tehdas sijaitsivat. Elokuussa 2019 Kaslinkista tuli osa Fazer-konsernia, liiketoiminta-alue Fazer Lifestyle Foods. Fazer ilmoitti tammikuussa 2023 aloittavansa Korian tehtaalla muutosneuvottelut, ja keskittyvänsä kasvipohjaisen strategiansa täytäntöönpanoon. Helmikuussa se ilmoitti lakkauttavansa Korian tehtaan meijerituotannon elokuuhun 2023 mennessä ja keskittyvänsä siellä kaurapohjaisiin tuotteisiin. Noin 80 ihmistä menettää työpaikkansa. Lokakuussa 2023 Fazer kertoi aloittavansa muutosneuvottelut myös kaurapohjaisten juomatuotteiden tuotannon siirtämiseksi Korialta Ruotsin Tingsrydiin, mikä tarkoittaisi enimmillään 93 irtisanomista. Marraskuussa 2024 Fazer kertoi myyvänsä Korian-tehtaan Kaslinkin perustajan Raino Kukkosen vuonna 2018 perustamalle Finnish Food Factorylle liikkeenluovutuksena niin, että tehtaan tuotteiden markkinoinnista vastaa jatkossakin Fazer. == Lähteet == * Kaslink Foodsin vuosikertomus 2012 * Kaslink Foodsin Internetsivut ===Viitteet=== Luokka:Entiset suomalaiset elintarvikeyritykset
Gerd Weber

Gerd Weber (s. 31. toukokuuta 1956 Dresden) on entinen saksalainen jalkapalloilija. Weber pelasi 1970–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Weber, Matthias Müller ja Peter Kotte pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Weberille langetettiin vankeusrangaistus ja Kottelta ja Mülleriltä kiellettiin loppuiäksi pelaaminen pääsarjatasolla. Weber pelasi vuosina 1975–1980 Itä- Saksan maajoukkueessa 33 maaottelua, joissa hän teki viisi maalia. Hän voitti olympiakultaa Montrealissa 1976. == Lähteet == Luokka:Itäsaksalaiset jalkapalloilijat Luokka:Itäsaksalaiset olympiavoittajat Luokka:Vuonna 1956 syntyneet Luokka:Elävät henkilöt
Matthias Müller

Matthias Müller (s. 18. lokakuuta 1954 Dresden) on entinen saksalainen jalkapalloilija. Müller pelasi 1973–1981 Dynamo Dresdenissä, jossa hän voitti cup-mestaruuden 1973 ja 1977 sekä Itä-Saksan mestaruuden 1976, 1977 ja 1978. Tammikuussa 1981 Müller, Gerd Weber ja Peter Kotte pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Mülleriltä ja Kottelta kiellettiin loppuiäksi pelaaminen pääsarjatasolla, ja Weberille langetettiin vankeusrangaistus. Kiellon jälkeen hän pelasi useissa alemman sarjatason joukkueissa kunnes päätti uransa 1990. Weber pelasi Itä- Saksan maajoukkueessa neljä maaottelua. Hän voitti myös hopeaa Moskovan olympialaisissa 1980. == Lähteet == Luokka:Itäsaksalaiset jalkapalloilijat Luokka:Itäsaksalaiset olympiamitalistit Luokka:Vuonna 1954 syntyneet Luokka:Elävät henkilöt
Max Hardcore

Max Hardcore (oik. Paul F. Little, 1956 – 27. maaliskuuta 2023) oli yhdysvaltalainen pornonäyttelijä, -tuottaja ja -ohjaaja. Vuonna 2008 hänet tuomittiin 46 kuukaudeksi vankilaan sukupuolisiveellisyyttä loukkaavista teoista. ==Lähteet== Luokka:Yhdysvaltalaiset pornonäyttelijät Luokka:Vuonna 1956 syntyneet Luokka:Vuonna 2023 kuolleet
Lambert (Monaco)

Lambert (, 1420 – maaliskuu 1494) oli Monacon herrana 16. maaliskuuta 1458 lähtien kuolemaansa asti. Hän nai serkkunsa Claudine Grimaldin vuonna 1465 pitääkseen Monacon Grimaldin suvun hallussa. Koska Lambert oli kuitenkin Grimaldi isänsä puolelta, häntä on perusteltua pitää sukuun kuuluvana hallitsijana. Taitavalla diplomatialla ja voimankäytöllä Lambert onnistui pitämään Monacon itsenäisenä, vaikka häntä painostivat sekä Ranska että Genova. Hän uskoi valtakuntansa puolustuksessa Monacon omaan voiman. Häneltä on peräisin Grimaldien motto ”Jumalan avulla”. Lambert ja Ranskan kuningas Kaarle VIII solmivat 25. helmikuuta 1482 sopimuksen, jolla Monacosta tuli eräänlainen Ranskan feodaalinen lääni ilman, että Monaco olisi ollut suoraan Ranskan käskynvallan alla – nykyterminologialla protektoraatti. Vastaavia sopimuksia ei siihen aikaan ollut vielä tehty. Lambertilla ja Claudinella oli ainakin kuusi lasta: * Juhana II (1468 – 11. lokakuuta 1505) * Louis, mielisairas. Ei kelvollinen valtaistuimelle. * Bianca * Grassen piispa Augustine Grimaldi (1482 – 14. huhtikuuta 1532) * Françoise (k. ennen vuotta 1523), naimisissa Luc Dorian kanssa. Hänen poikansa Bartolomeus Doria surmasi setänsä Lucien vuonna 1523. * Lucien (1487 – 22. elokuuta 1523) ==Lähteet== *Monaco History Luokka:Monacon herrat Luokka:Vuonna 1420 syntyneet Luokka:Vuonna 1494 kuolleet
Brylcreem

Brylcreem on miesten hiusrasva, jonka loi Chemico Works Birminghamissa, Englannissa. Brylcreem ja sen kilpailija Suave olivat suosiossa muiden hiusrasvojen ohella erityisesti 1950-luvulla. Hiusrasvat ovat ajoittain myöhemminkin olleet muodissa, kuten elokuvan Grease myötä vuonna 1978. Tuotteella on paljon viitteitä elokuvissa ja tv-ohjelmissa. Brylcreemiä markkinoi Yhdysvalloissa Combe Incorporated ja Euroopassa Sara Lee Corporation. ==Lähteet== Luokka:Kosmetiikkamerkit Luokka:Hiukset
Amyloidiprekursoriproteiini

Amyloidiprekursoriproteiini (APP) on erityisesti hermoston toimintaan liittyvä, solukalvon läpi kulkeva proteiini, jonka tarkkaa tehtävää ja toimintaa ei vielä tunneta. APP liittyy ainakin synapsien syntyyn ja niiden välisten yhteyksien muunteluun. APP:n solun ulkopuolelle jäävä osio, sAPP-alfa toimii kasvutekijänä monentyyppisille soluille ja säätelee neuronien hermosyiden syntyä meioosin jälkeisessä vaiheessa. Amyloidiprekursoriproteiinin pilkkoutuminen alfa-, beeta- ja gammasekretaasien toiminnan johdosta beeta-amyloidiksi liittyy Alzheimerin taudin neuronikuolemiin johtavaan amyloidoosiin, ja amyloidihypoteesin mukaan se saattaa olla taudinkuvaan liittyvän dementian aiheuttava tekijä.Amyloidoosin diagnostiikka ja hoito] Tom Pettersson, Tom Törnroth ja Peter Maury. Duodecim 1999;115(11):1201. http://www.duodecimlehti.fi/web/guest/etusivu?p_p_id=dlehtihaku_view_article_WAR_dlehtihaku&p;_p_action=1&p;_p_state=maximized&p;_p_mode=view&_dlehtihaku_view_article_WAR_dlehtihaku__spage=%2Fportlet_action%2Fdlehtihakuartikkeli%2Fviewarticle%2Faction&_dlehtihaku_view_article_WAR_dlehtihaku_tunnus=duo90295&_dlehtihaku_view_article_WAR_dlehtihaku_p_frompage=uusinnumero == Lähteet == Luokka: Alzheimerin tauti Luokka:Kalvoproteiinit
Claudine Grimaldi

Claudine (tai Claudina) Grimaldi (mahd. 1451 – 19. marraskuuta 1515) oli Monacon hallitsija 1457–1458. Hän oli isänsä, Monacon herra Catalanin ainoa lapsi. Heikon terveytensä vuoksi Catalan määräsi, että Claudinen oli naitava serkkunsa, jotta Grimaldin suku pysyisi Monacon valtaistuimella. Claudinesta tuli Monacon hallitsija 1457, jolloin hänen oletetaan olleen kuusi vuotta vanha. Sijaishallitsijana toimi hänen isoäitinsä Pomellina Fregoso. Claudine luopui vallasta tulevan puolisonsa hyväksi 1458. Vuonna 1465 hänet sitten vihittiin serkkunsa ja seuraajansa Lambertin kanssa. Lambertilla ja Claudinella oli ainakin kuusi lasta: * Juhana II (1468 – 11. lokakuuta 1505) * Louis, mielisairas. Ei kelvollinen valtaistuimelle. * Bianca * Grassen piispa Augustine Grimaldi (1482 – 14. huhtikuuta 1532) * Françoise (k. ennen 1523), naimisissa Luc Dorian kanssa. Hänen poikansa Bartolomeus Doria surmasi setänsä Lucienin 1523. * Lucien (1487 – 22. elokuuta 1523) Luokka:Monacon herrat Luokka:Vuonna 1451 syntyneet Luokka:Vuonna 1515 kuolleet
FC Eintracht Schwerin

FC Eintracht Schwerin on saksalainen jalkapalloseura Schwerinistä. == Historia == Seuran juuret ovat vuonna 1900 perustetuissa Wacker Schwerinissä ja VfL Schwerinissä. Vuonna 1903 perustettiin Schweriner FC 03, ja nämä seurat yhdistäytyivät vuonna 1938 Schweriner Sportvereiniksi. Tämä seura lopetettiin neuvostovallan alettua, mutta vuonna 1945 perustettiin armeijasta riippumaton Vorwärts Schwerin. Kolme vuotta myöhemmin seura joutui kuitenkin Deutsche Volkspolizein hallinnan alle. Kaudella 1949–1950 seura pelasi ensimmäistä kertaa DDR-Oberligassa, mutta kausi päättyi putoamiseen. Vuonna 1951 seuran nimeksi vaihdettiin BSG Einheit Schwerin. Kaudeksi 1952–1953 seura siirrettiin Rostockiin, jossa se pelasi nimellä Dynamo Rostock. Yhden kauden jälkeen seura kuitenkin palautettiin Schweriniin, koska seuran tukemisessa oli vaikeuksia, eikä joukkueen pelaajille kyetty järjestämään kunnollisia asuintiloja. Seuran palattua Schweriniin se perustettiin uudestaan nimellä SG Dynamo Schwerin. Vuonna 1956 perustettiin jalkapallojaosto SC Traktor Schwerin, joka korvasi BSG Einheit Schwerinin. Tämäkään asetelma ei kestänyt kauaa, sillä seitsemän vuoden päästä perustettiin BSG Motor Schwerin. Vuonna 1990 seuran nimi vaihtui vielä PSV Schweriniksi ja lopulta vuoden päästä PSV fuusioitui SV Grün Weiss Schwerinin kanssa muodostaen 1.FSV Schwerinin. Seuran nimi vaihtui vielä useaan otteeseen Itä-Saksan kaaduttua, mutta vuonna 1996 nykyinen seura perustettiin seurafuusion kautta. == Lähteet == == Aiheesta muualla == *Virallinen kotisivu Eintracht Schwerin Luokka:Schwerin Luokka:Vuonna 1996 perustetut urheiluseurat
Qlimax

thumb|Qlimaxissa vuonna 2008 järjestetty lasershow. Qlimax oli Q-dancen järjestämä hardstyle-musiikkitapahtuma, joka järjestettiin viimeisen kerran 2024 Alankomaissa. Tapahtumaan osallistui vuosittain yli 25 000h hard dance, hardstyle ja hardcore -musiikin ystävää. Luokka:Elektronisen musiikin tapahtumat Luokka:Alankomaiden tapahtumat
Barbitaali

Barbitaali (joskus myös barbitoni) on ensimmäinen markkinoille tullut barbituraattijohdannainen. Sitä käytettiin unilääkkeenä vuodesta 1903 aina 1950-luvun keskivaiheille asti. Barbitaalin kemialliset nimet ovat dietyylimalonyyliurea tai dietyylibarbituurihappo. == Synteesi == Barbitaalin syntetisoivat ensimmäisenä vuonna 1902 saksalaiset kemistit Emil Fischer ja Josef von Mering. He julkistivat löydöksensä vuonna 1903, ja barbitaali tuli markkinoille vuonna 1904, lääketehdas Bayerin valmistamana nimellä Veronal. Barbitaalin liukoista suolaa markkinoitiin Scheringin valmistamana valmisteena Medinal. Veronalia valmistettiin kondensoimalla dietyylimaloniesteriä käyttäen katalyyttinä natriumetylaattia, tai lisäämällä etyylijodidia malonyyliurean (eli barbituurihapon) hopeasuolaan. Lopputuloksena oli hajuton, hieman kitkeränmakuinen, valkoinen ja kiteinen jauhe. == Käyttö == Barbitaalia käytettiin unilääkkeenä ja annostus oli 10–15 graania eli 650–970 mg. Barbitaalin letaaliannos on 3,5–4,4 g, mutta kyseisellä annostuksella on myös saavutettu yli kymmenen vuorokauden yhtäjaksoinen uni, josta potilas on herättyään toipunut. Veronalia käytettiin imeskeltävinä tai veteen liuotettuina lääkejyväsinä, jotka maistuivat vain hieman kitkerältä verrattuna erittäin pahanmakuisiin bromipohjaisiin unilääkkeisiin tai kloraalihydraattiin. Veronal oli suuri edistysaskel unilääkkeinä käytettyjen lääkeaineiden listalla. Barbitaalilla oli vain vähän sivuvaikutuksia, ja sen vaikuttava annos oli paljon alle letaaliannoksen, mutta lääkkeeseen kehittyi nopeasti toleranssi, ja hidasvaikutteisen barbitaalin yliannostuksista johtuvat kuolemantapaukset olivat yleisiä. ==Katso myös== * Luettelo YK:n yleissopimusten mukaisista huumeista == Aiheesta muualla == *PubChem: Barbital. *KEGG: Barbital. *ChemBlink: Barbital. Luokka:Barbituraatit
Laufey

Laufey tai Nal on skandinaavisessa mytologiassa jättiläinen ja Lokin, Byleistin ja Helblinden äiti. Tarinan mukaan Loki syntyi, kun Farbauti iski salamalla Laufeyta. Laufey tarkoittaa kirjaimellisesti ”lehtisaari”, mikä on puun kenning eli metafora. Nal tarkoittaa neulaa, neulasta tai naulaa, joka saattaa viitata Pohjannaulaan eli Pohjantähteen. ==Katso myös== *Louhi ==Lähteet== Luokka:Skandinaavisen mytologian jättiläiset
Pomellina Fregoso

Pomellina Fregoso (1387/1388–1468) toimi Monacon valtionhoitajana ja sijaishallitsijana vuodesta 1457 maaliskuuhun 1458 lapsenlapsensa Claudinen puolesta. Fregoso kuului genovalaiseen aatelissukuun, jonka keskuudesta oli valittu useita tasavallan dogeja ja muita vaikuttajia. Milanon herttua uhkasi surmata hänen miehensä, Juhana I:n, joka oli alun perin hallinnut Monacoa kahden veljensä kanssa, mikäli hän ei saisi Monacoa. Pomellina Fregoson onnistui kuitenkin vapauttaa miehensä ilman vallansiirtoa. Poikansa, Monacon herran Catalanin lisäksi Pomellinalla oli ainakin yksi tytär, Bianca del Carretto (k. 1458) Luokka:Monacon kuninkaalliset Luokka:Sijaishallitsijat Luokka:1380-luvulla syntyneet Luokka:Vuonna 1468 kuolleet
Catalan (Monaco)

Catalan de Grimaldi (1415 – heinäkuu 1457) oli Monacon herra vuosina 1454–1457. Italiankieliseltä kutsumanimeltään Catalano oli perinyt vallan isältään Juhana I:ltä. Catalanolla oli heikko terveys. Hän kuoli ehdittyään hallita vain kolme vuotta. Ennen kuolemaansa hän määräsi alaikäisen tyttärensä Claudine Grimaldin naimaan 30 vuotta vanhemman serkkunsa Lambertin (k. 1494). Lambert oli tuolloin Mentonin ja Antibesin herra yhdessä veljensä Gasparin kanssa. Avioliitto varmisti Grimaldien sukuvallan säilymisen Monacossa, sillä Lambert kuului suoraan miespuolisen perimyksen kautta genovalaiseen Grimaldien sukuun. Luokka:Monacon herrat Luokka:Vuonna 1415 syntyneet Luokka:Vuonna 1457 kuolleet
Mas Canciones

Mas Canciones on yhdysvaltalaisen laulajan Linda Ronstadtin studioalbumi vuodelta 1991. Levyn on julkaissut Elektra Entertainment -levy-yhtiö sarjanumerolla 7559-61239-2 ja sen ovat tuottaneet George Massenburg ja Rubén Fuentes. Ensin mainittu on myös miksannut albumin ja jälkimmäinen toiminut sovittajana ja orkesterin johtajana. Äänityksestä ovat huolehtineet Massenburg ja Nathaniel Kunkel. Levy on äänitetty ja miksattu Marin Countyssa Skywalker Sound ja Site -studioissa. Ensin mainitussa äänityksen apulaisena ovat toimineet M.T. Silva ja Craig Silvey ja jälkimmäisessä Kevin Scott. Masteroinnin ovat tehneet Los Angelesissa Mastering Labissa Doug Sax ja Alan Yoshida. Levyn kappaleet ovat espanjankielisiä ja levyn mukana tulevassa vihkosessa on niiden sanoitusten lisäksi englanninkieliset käännökset, joiden tekijät ovat Mercedes Dalton, Rossy Crosly ja Linda Ronstadt. Vihkosessa on myös Linda Ronstadtin saatesanat lokakuulta 1991. Tuotannon koordinoijina ovat toimineet Ivy Skoff ja Janet Stark. Valokuvat ovat William Couponin käsialaa ja vesivärityöt on tehnyt Gilbert Ronstadt. Levykannen suunnittelun on tehnyt Kosh yhtiöstä nimeltä Kosh Brooks Design. Erityiskiitoksissa on mainittu Gilberto Puente & Pepe Martinez, Peter Asher & Peter Asher Management, G.M.L., Dick Powers & Ultra-Analog, John Brenes sekä Jim Donner yhtiöstä nimeltä Starstruck Enterprises. ==Kappaleet== ==Muusikot== Mariachi Vargas de Tecalitlan: * José "Pepe" Martinez, ensiviulu * Federico Torres, ensitrumpetti * Victor Cardenas, vihuela * Rafael Palomar, kitara * Enrique Santiago, guitarron Los Camperos de Nati Cano: * Nati Cano, viulu * Jesus "Chuy" Guzman, viulu * Juan José Almaguer, viulu * Pedro Garcia, viulu * Mario Rodriguez, viulu * Martin Lara, trumpetti * Santiago Maldonado, harppu Trio Guitars: * Gilberto Puente * Raul Puente * Leonel Galvez Trio Voices (kappaleilla 4, 10-12): * Linda Ronstadt * Mike Ronstadt * Pete Ronstadt Taustakuoro: * José Martinez * Rafael Palomar * Jesus Guzman * Juan José Almaguer * Santiago Maldonado * Juan Morales Huilut (kappaleilla 1 ja 11): * Katie Mc Elrath * Angela Koregelos Flute contractor (kappaleilla 1 ja 11): Greg Sudmeier Hanuri kappaleella 8: Flaco Jimenez == Aiheesta muualla == * Luokka:Linda Ronstadtin albumit Luokka:Vuoden 1991 albumit Luokka:Kansanmusiikki Luokka:Meksikon musiikki
Mato

Madoiksi kutsutaan matelemalla liikkuvia, raajattomia, pieniä, lankamaisia eläimiä. Monet eläinkunnan pääjaksot sisältävät matomaisia eläimiä, eikä "madot" ole taksonomisesti yhtenäinen ryhmä vaan enemmänkin eläinten ulkomuotoon perustuva. Arkikielessä madolla voidaan tarkoittaa myös hyönteisen toukkaa. Esimerkiksi vattumadoksi usein kutsuttu vadelman tuholainen on oikeasti vattukuoriaisen (Byturus tomentosus) toukka.Biolan: Vadelma. Viitattu 7.4.2011 Murteissa mato voi tarkoittaa myös käärmettä. == Matomaisia pääjaksoja == Useiden eläinkunnan pääjaksojen nimen loppuosa on -madot: * Jouhimadot Nematomorpha * Kampaleukamadot Gnathostomulida * Laakamadot Platyhelminthes * Limamadot Nemertea * Nivelmadot Annelida * Nuolimadot Chaetognatha * Pikarimadot Entoprocta * Ruiskumadot Sipuncula * Sukkulamadot Nematoda * Tupsumadot Phoronida * Väkäkärsämadot Acanthocephala == Lähteet == == Aiheesta muualla == Luokka:Eläintiede Luokka:Seulonnan keskeiset artikkelit
Elijah Blue Allman

Elijah Blue Allman (s. 10. heinäkuuta 1976 Los Angeles, Kalifornia) on yhdysvaltalainen muusikko ja kuvataiteilija. Hän on yhdysvaltalaisen laulaja- näyttelijä-lauluntekijä Cherin toinen lapsi. Hänen isänsä on muusikko Gregg Allman. Elijah Blue Allman on rock-yhtye Deadsyn laulaja-kitaristi. Luokka:Yhdysvaltalaiset kitaristit Luokka:Vuonna 1976 syntyneet Luokka:Elävät henkilöt
Kenning

Kenning on muinaisessa skaldirunoudessa metaforaa muistuttava kiertoilmaus tai kielikuva.Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8, s. 329 Kenning on johdettu muinaisnorjan verbistä kenna eli ymmärtää, tietää tai nimetä. Samantyyppisiä ilmauksia käytettiin myös muinaisenglanniksi kirjoitetuissa runoelmissa. Kenning muodostuu yleensä kahdesta sanasta. Esimerkiksi aaltojen ratsu on laiva, valaan tie on meri, renkaiden antaja on kuningas ja miekan neste tarkoittaa verta. == Lähteet == Luokka:Runous Luokka:Muinaispohjoismainen kirjallisuus
Macquarie

Macquarie voi viitata seuraaviin asioihin: == Sukunimenä == * Lachlan Macquarie (1762–1824), brittiläinen kenraalimajuri ja Australian Uuden Etelä- Walesin viides kuvernööri == Muita merkityksiä == * Macquarie, Australian pääkaupungin Canberran kaupunginosa * Macquarie Park, Sydneyn kaupunginosa * Macquariensaari, Australialle kuuluva saari Eteläisessä jäämeressä * Macquarie-yliopisto, yliopisto Sydneyssä Australiassa * Port Macquarie, kaupunki Uudessa Etelä-Walesissä Australiassa * HMAS Macquarie, Australian kuninkaallisen laivaston River-luokan fregatti
San Sebastiánin lentoasema

San Sebastiánin lentoasema (, ) on lentoasema Espanjassa Hondarribian kunnassa Guipúzcoan maakunnassa, Baskimaan itsehallintoalueella 20 kilometriä San Sebastiánista itään. Lentoasema tunnetaan myös nimellä Hondarribian lentoasema sijainnistaan johtuen. Kentältä lentää Iberia Madridiin ja Barcelonaan. ==Lähteet== Luokka:Espanjan lentoasemat Luokka:Gipuzkoa
Ronald Evans

Ronald Ellwin Evans, Jr. (10. marraskuuta 1933 – 7. huhtikuuta 1990) oli yhdysvaltalainen NASA:n astronautti, joka osallistui viimeiselle Kuun kamaralle tehdylle miehitetylle avaruuslennolle Apollo 17:lle yhdessä kahden muun NASA:n astronautin kanssa. Ron Evans oli Apollo 17:n kolmesta astronautista ainoa, joka ei käynyt kuukävelyllä aluksen ulkopuolella Kuun pinnalla. Ron Evans kävi kuitenkin avaruuskävelyllä paluumatkalla. == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1933 syntyneet Luokka:Vuonna 1990 kuolleet
Kevin Nealon

Kevin Nealon (s. 18. marraskuuta 1953 Saint Louis, Yhdysvallat) on yhdysvaltalainen näyttelijä ja koomikko. Hän on esiintynyt muun muassa komediasarjoissa Saturday Night Live ja Weeds sekä elokuvassa Isi hoitaa. Nealon on naimisissa näyttelijä Susan Yeagleyn kanssa. Heillä on yksi lapsi. == Aiheesta muualla == * Kevin Nealon viralliset kotisivut * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1953 syntyneet Luokka:Elävät henkilöt
Hunter Parrish

Hunter Parrish (s. 13. toukokuuta 1987 Richmond, Yhdysvallat) on yhdysvaltalainen näyttelijä. Hän on näytellyt muun muassa elokuvissa Sleepover, Freedom Writers, 17 Again, Paper Man ja Edelleen Alice sekä vieraillut muun muassa televisiosarjoissa C.S.I., Kodinpuolustaja, Kova laki: Erikoisyksikkö ja Summerland. Vuosina 2005–2012 hän näytteli Silas Botwinia televisiosarjassa Weeds. == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1987 syntyneet Luokka:Elävät henkilöt
Dullesin kansainvälinen lentoasema

Washington–Dullesin kansainvälinen lentoasema (; ) sijaitsee Dullesissa, Virginiassa, 40 kilometriä Washington D.C.:n keskustasta länteen. Lentoasema on nimetty entisen Yhdysvaltain ulkoministerin John Foster Dullesin mukaan. Lentoaseman vuonna 1962 valmistuneen pääterminaalin on suunnitellut syntyjään suomalainen arkkitehti Eero Saarinen. == Lentoyhtiöt == * Aer Lingus * Air Canada * Air France * AirTran Airways * American Airlines * Delta Airlines * Southwest Airlines * United Airlines * US Airways ==Katso myös== *Ronald Reaganin kansallinen lentoasema == Lähteet == == Aiheesta muualla == *Washington-Dullesin kansainvälinen lentoasema – virallinen kotisivu * Luokka:Eero Saarisen suunnittelemat rakennukset Luokka:Virginian lentoasemat
Pisarapöllönen

Pisarapöllönen (Mimizuku gurneyi) on pöllöihin kuuluva lintulaji, joka esiintyy kotoperäisenä Filippiineillä. Se on sukunsa ainoa laji. Pisarapöllönen on kooltaan ja rakenteeltaan pöllösten ja huuhkajien väliltä, pituutta sillä on noin 30 cm. Sillä on hyvin selvät korvatupsut. Silmät ovat tummat, ja punaruskeaa naamaa rajaa musta reunus, erottuvat kulmakarvat ovat valkoiset. Sillä on punaruskea kruunu ja yläosa, jossa on tummempia nuolimaisia juovia, juovikkaita lentohöyheniä ja vaaleita juovia lavoissa. Pisarapöllösen alapuoli on vaalea, hailakan punaruskea paksuin mustin juovin. Laji on suurempi kuin saman alueen pöllöset, joilla ei ole yhtä voimakasta alaosan juovitusta. Ääni on hyvin voimakas, 10–20 sekunnin välein 5–10 huudon sarjassa toistuva ”uooo”. Pisarapöllösen populaation suuruus on alle 10 000 yksilöä. Pieni populaatio on nopeasti supistumassa, ja se on sirpaloitunut laajojen metsänhakkuiden vuoksi. Siksi se on vuonna 2004 määritelty uhanalaiseksi. ==Lähteet== ==Aiheesta muualla== * Luokka:Pöllöt Luokka:Uhanalaiset linnut
Tuomarilan koulu

Tuomarilan koulu on Espoon keskustan alueella Keskuspuiston läheisyydessä sijaitseva peruskoulu. Koulun rehtorina toimii Timo Turtiainen ja koulun vararehtorina toimii Jatta Vainio. Tuomarilan koulussa opiskellaan luokilla 1-6 ja siellä on noin 320 oppilasta. Tuomarilan koulu voitti ensimmäisen joukkuemitalinsa koripallossa 2010.http://www.espoo.fi/default.asp?path=1;28;11866;11703;23258;11855;12723;12812 Tuomarilan koulu ja opettaja-asuntola valmistuivat vuonna 1956 Aura Mellerin ja Veikko Rauhalan suunnittelemina. Espoon koulurakennusten inventointiraportin 2017 mukaan pienimittakaavainen, rapattu kivirakennuskokonaisuus edustaa hyvin 1950-luvun alun kouluarkkitehtuuria ja on säilynyt varsin alkuperäisenä. Tuomarilan koulun laajennus toteutettiin 2020-luvun alussa, ja oppilaat päättivät muuttamaan uuteen kouluun alkuvuonna 2022. Remontin myötä koulun koko moninkertaistui. ==Lähteet== ==Aiheesta muualla== * Tuomarilan koulun kotisivut (Espoo.fi) * Kuvia Tuomarilan remontoidusta koulusta (Hagerlund.net) Luokka:Espoon peruskoulut Luokka:Espoon keskus
Alexander Gould

Alexander Jerome Gould (s. 4. toukokuuta 1994 Los Angeles, Yhdysvallat) on yhdysvaltalainen näyttelijä ja ääninäyttelijä. Gould on antanut äänensä muun muassa Nemolle elokuvassa Nemoa etsimässä ja Bambille elokuvassa Bambi 2. Hän näytteli Shane Botwinia tv-sarjassa Weeds. Hän on vieraillut myös muun muassa televisiosarjoissa Ally McBeal, Criminal Minds, Kova laki: Erikoisyksikkö, Pushing Daisies ja Supernatural. == Aiheesta muualla == * Luokka:Yhdysvaltalaiset näyttelijät Luokka:Vuonna 1994 syntyneet Luokka:Elävät henkilöt Luokka:Yhdysvaltalaiset lapsinäyttelijät
Tonye Patano

Tonye Patano (s. 16. lokakuuta 1961) on yhdysvaltalainen näyttelijä. Hän on ollut muun muassa Heylia Jamesin roolissa televisiosarjassa Weeds, ja on vieraillut useissa televisiosarjoissa kuten: Sinkkuelämää, Kova laki ja Monk. == Filmografiaa == * A Vigilante, (2018) * Jack of the Red Hearts, (2016) * Every Secret Thing, (2014) * Time Out of Mind, (2014) * Ponies, (2012) * The Company Men (2010) * Yllätysavioliitto (Loving Leah, 2009) * Kaappaus metrossa - Pelham 1 2 3 (The Taking of Pelham 123, 2009) * Perheen parissa (The Savages, 2007) * Pikku Manhattan (Little Manhattan, 2005) * The Great New Wonderful, (2005) * Hurricane (The Hurricane, 1999) * Kultaakin kalliimpi (A Price Above Rubies, 1998) * Highway Heartbreaker, (1992) Lähde: == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Vesipallo kesäolympialaisissa 1964

Vuoden 1964 kesäolympialaisten vesipallo järjestettiin 11. - 18\. lokakuuta 1964. Tämä oli 14. kerta, kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 137 osanottajaa 13 eri maasta. ==Mitalistit== Kultaa Hopeaa Pronssia * * * Miklos Ambrus László Felkai János Konrád Zoltán Dömötör Tivadar Kanizsa Péter Rusorán György Kárpáti Mihály Mayer Dezső Gyarmati Dénes Pócsik András Bodnár * * * Milan Muškatirović Ivo Trumbić Vinko Rosić Zlatko Šimenc Božidar Stanišić Ante Nardeli Zoran Janković Mirko Sandić Frane Nonković Ozren Bonačić Karlo Stipanić * * * Igor Grabovski Vladimir Kuznetsov Boris Grišin Boris Popov Nikolai Kalašnikov Zenon Bortkevitš Nikolai Kuznetsov Vladimir Semjonov Viktor Agejev Leonid Osipov Eduard Jegorov ==Lähteet== *Sports-Reference: Water Polo at the 1964 Tokyo Summer Games 1964 Luokka:Kesäolympialaiset 1964
SC Dynamo Berlin

SC Dynamo Berlin oli vuosina 1955–1991 toiminut berliiniläinen urheiluseura, joka toimi Stasin alaisuudessa. Seuran lajeihin kuuluivat käsipallo, yleisurheilu, voimistelu, pyöräily, pikaluistelu, kävely, taitoluistelu, jääkiekko, miekkailu, nyrkkeily ja lentopallo. Seuran jalkapallojaosto eriytettiin omaksi seuraksi nimeltä Berliner FC Dynamo. Tämä tapahtui vuonna 1966. Dopingin käyttö oli systemaattista seuran toiminnassa. Itä-Saksan hajoamisen jälkeen erityisesti uimareiden saamat dopingvammat tulivat kuuluisuuteen, ja seurassa toimineita henkilöitä on haastettu oikeuteen. == Lähteet == Luokka:Berliinin urheilu Luokka:Saksan demokraattisen tasavallan urheilu
Lautakunta

Lautakunta (lyhenne ltk.) on Suomessa, mutta myös muualla maailmassa toimiva kunnallinen valmistelu- ja asiantuntijaelin. Lautakuntia on yleensä useita, esimerkkeinä sivistyslautakunta, keskusvaalilautakunta, tekninen lautakunta ja sosiaali- ja terveyslautakunta. Suomen kunnissa lautakunnat ovat kunnanhallituksen valvonnan alaisia. Niiden tehtävänä on valmistella asioita kunnanhallitukselle, mutta niillä on myös itsenäistä päätösvaltaa. Aiemmin lakisääteisiä lautakuntia oli yli 20, mutta nykykuntalain mukaan pakollinen on ainoastaan hallinnon ja talouden tarkastamisesta vastaava tarkastuslautakunta ja vaalilautakunta.http://www.finlex.fi/fi/laki/ajantasa/1995/19950365#L3P17 Vapaaehtoisia lautakuntia ovat esimerkiksi kulttuuri-, urheilu- ja matkailulautakunta. Monissa kunnissa lautakuntien lukumäärä on alle kymmenen. Vaalilautakunta järjestää äänestyspaikoilla vaalit. Suomessa kunnat asettavat oikeusministeriön johdolla vaalilautakunnat presidentinvaaliin, eduskuntavaaleihin sekä kunnallisvaaleihin. Kunnissa kunnanvaltuustot asettavat kunnallisvaalien jälkeen kunnallisen keskusvaalilautakunnan, joka järjestää vaalipäiviksi äänestyspaikkojen vaalilautakunnat. Kunnanhallituksen alaisina voi toimia myös johtokuntia. Johtokuntien asettaminen on kuntien harkittavissa ja joissakin kunnissa niistä on luovuttu. == Katso myös == * Valiokunta == Lähteet == Luokka:Kunnallishallinto
Jora

Jora (Aegithina tiphia) on aasialainen varpuslintu. Se kuuluu jorien heimoon (Aegithinidae), jonka lähisukulaisia ovat lehvit (Chloropseidae) ja irenat (Irenidae). Nämä kolme heimoa luettiinkin aikoinaan saman nimen alle. Joran laaja elinympäristö käsittää Intian niemimaan Himalajalta Sri Lankaan, ja täältä itään Myanmariin, Thaimaahan, Indokiinaan, Filippiineille, Malakan niemimaalle ja Indonesian Borneoon, Sumatralle, Jaavalle ja Baliin. Lajista tunnetaan 11 alalajia. Carl von Linné kuvaili lajin holotyypin Kalkuttasta Intiasta 1758.IBC Joralla on keltainen pää ja niska sekä juovikkaat siivet. Se kasvaa 14 cm pitkäksi. Linnun ravintoon kuuluvat hyönteiset ja toukat, joita se etsii lehvästön seasta sademetsistä ja viljelyksiltä. Soitimen aikana koiras hypähtää ilmaan palaten liitäen takaisin paikalleen pörhistäen samalla yläperän ja kupeiden höyheniään. Joran maljamainen pesä sijaitsee oksanhangassa, jonka se on tehnyt kasvinpaloista ja hämähäkinseiteistä. == Lähteet == * Harrison C. & Greensmith A., Koko maailman linnut, Helsinki Media 1995, 416 s. === Viitteet === Luokka:Jorat